OpenLLM-France/wikimedia huggingface dataset:
# Magnicourt-en-Comte

Kumunioù Frañs :
| Magnicourt-en-Comte ||
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | Ternois |
| Arondisamant | Arras |
| Etrekumuniezh | Communauté de communes de l'Atrébatie |
| Kanton | Aubigny-en-Artois |
| Kod INSEE | 62536 |
| Kod post | 62127 |
| Maer | Pierre Guillemant |
| Amzer-gefridi | 2008-2014 |
| Gorread | 9,86 km² |
| Led | 50° 24' 06" Norzh |
| Hed | 02° 29' 32" Reter |
| Uhelder kreiz | 98 m |
| Uhelder bihanañ | 86 m |
| Uhelder brasañ | 181 m |
| Poblañs hep kontoù doubl | 625 (2009) |
| Stankter | 63 a./km² |
| Lec'hienn ar gumun | |
Magnicourt-en-Comte a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Lactantius

Lucius Caecilius Firmianus, anvet ivez Lactantius a oa ur retour ganet war-dro 250, en proviñs Africa, ha marvet war-dro 325. Diskibl e oa da Arnobius an Henañ. Lesanvet eo bet « Cicero kristen » en abeg da gaerder e zoare-skrivañ.
# Lactodurum

Lactodurum a oa ur gêr roman e proviñs Britannia. Hiziv eo deuet da vezañ Towcester, e kontelezh saoz Northamptonshire.

## Anv

A. LACTODURUM
* I.A. 470$_6$ (Iter II) : LACTODORO
* I.A. 475$_{11}$ (Iter VI) : LACTODORO
* Ravenna 196$_{49}$ : IACIO DULMA
* Talvoudegezh : an anv a zo liammet gant laezh, mes n'ouzer ket perak.

## Daveoù

* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982.
# Ladakheg

Ur yezh sinek-tibetek eus isskourr ar yezhoù ladakek eo al ladakeg (ladakhi, ladaphi pe ladwags) komzet e Ladakh hag e Jammu ha Kachmir en India (102.000 den e 1997) hag e Sina (12.000 den e 1995).
Teir rannyezh a zo:
* Leheg (leh pe ladakeg ar c'hreiz)
* Shameg (shamskat pe ladakeg izel)
* Noubreg (nubra ladakhi)

## Gwelet ivez

* Yezhoù sinek-tibetek
* Yezhoù tibetek ar c'hornôg
# Ladineg

Al ladineg zo ur yezh romanek eus skourr ar yezhoù retoromanek. Kar eo d' ar romañcheg ha d'ar friouleg. Ur statud ofisiel a zo gantañ e Su Tirol.
Komzet e vez er c'humunioù-mañ :
* e Su Tirol (Ladineg-Italianeg-Alamaneg)
** Urtijëi-Ortisei-St. Ulrich,
** Santa Cristina Gherdëina-Santa Cristina-St. Christina,
** Sëlva-Selva di Val Gardena-Wolkenstein,
** Badia-Badia-Abteital,
** Corvara-Corvara-Kurfahr,
** Mareo-Marebbe-Enneberg;
* en Trentino (Ladineg-Italianeg):
** Cianacei-Canazei
** Ciampedèl-Campitello di Fassa
** Mazin-Mazzin
** Poza-Pozza di Fassa
** Vich-Vigo di Fassa
** Soraga (pe Sorega)-Soraga di Fassa
** Moena
* e proviñs Belluno (Ladineg-Italianeg):
** Fèdom-Livinallongo del Col di Lana
** Anpëz-Cortina d'Ampezzo

## Gwelet ivez

* Ladinia

## Liammoù diavaez

* Vejin
* Lec'hienn ar gelaouenn Noeles.net
a vo kavet e Wikimedia Commons.
# Ladislav Prokeš

Ladislav Prokeš (LFE: ['ladislav 'prɔkɛʃ]) a zo bet ganet d'an 8 a viz Even 1884 e Praha ha marvet d'an 9 a viz Genver 1966 en hevelep lec'h.
Kelennour deus e vicher, mestrc'hoarier ha saver kudennoù echedoù tchek.

## Ul levr diwar e benn

* Vlasák, Emil: Ladislav Prokeš Studie 1951 - 1966. SNZZ, Brno, 1966.

## Oberennoù skrivet

* Ladislav Prokeš: Šachové Studie. Nakladatel A. Neubert v Praze, 1941. (tchekeg, alamaneg)
* Ladislav Prokeš, Dr. Karel Treybal, 1946.
* Ladislav Prokeš: Kniha šachových studií. Vydavatelstvo ROM - Práce, Praha, 1951. (tchekeg)

## Ur bartienn

* Karel Treybal enep Ladislav Prokeš, Brno (1907)

## Liamm diavaez

* E c'hoari e Chess games
# Ladispoli

Ladispoli zo ur gumun en Italia, e meurgêr Roma Capitale ha rannvro Lazio.
# Ladhar Bheinn

Ladhar Bheinn (distaget e gouezeleg, ha larven e saozneg) eo an eil uhelañ menez e ledenez Cnòideart‎, e kornôg Skos. Tapout a ra 1 020 m. Kornôkañ munro douar-bras Skos eo.

## Notennoù

* ↑ The Munros: Scottish Mountaineering Club Hillwalkers Guide, by Donald J. Bennet. ISBN 0-907521-57-6
# Ladakh

Ladakh (ལ་དྭགས, la'dwags, e ladakheg, "bro an odeoù uhel") a zo ur vro e norzh Iskevandir Indez, dindan un darn eus Karakoram ha Himalaya. Ur sevenadur boudaek a zo gant un darn vras eus an dud ha graet e vez "Tibet Vihan" anezhi a-wechoù.
Rannet eo ar vro bremañ e teir lodenn:
* Ar pep brasañ a zo e stad India Jammu ha Kachmir
** Rannet eo daou vann (pe "distrig"): Bann Kargil ha Bann Leh
* Aksai Chin, dalc'het gant Republik Pobl Sina
* Ul lodenn a zo e dalc'h Pakistan, anvet "Baltistan", ha muzulmaned an dud eno bremañ.

## Liammoù diavaez

a vo kavet e Wikimedia Commons.
# Ladinia

Ladinia eo an anv a roer d'ar vro ma vez kaozeet ladineg (ur yezh romanek kar da romañcheg Suis) e hanternoz Italia. Emañ war harzoù proviñsoù Bozen, Trento ha Belluno.
# Ino

a vo kavet e Wikimedia Commons.
Ino (Ἰνώ / Inố e gresianeg) a oa merc'h da roue Thebai, Kadmos, ha da Harmonia, e gwengelouriezh Hellaz. Breudeur ha c'hoarezed he doa : Agaue, Semele, Polydoros hag Aotonoe.
Dimeziñ a reas gant Athamas, roue Orc'homenos, pa gasas e wreg kentañ, Nefele, diwar e dro, goude m'o doa bet daou vugel, Helle ha Friksos. Daou vab o doe Ino hag Athamas : Learc'hos ha Melikertes.
Aon he devoa Ino e vije lakaet bugale Nefele da ren war-lerc'h o zad, hag ijinañ a reas un dro-gamm. Deviñ a reas ar greun a oa bet lakaet a-gostez da hadañ er vro, ma renas an naonegezh. Pan eas tud ar vro da-gaout an orakl da c'houzout petra a oa kaoz da se e roas arc'hant dezhañ evit ma kontfe e oa he lezvab Friksos an hini a oa kiriek d'an naonegezh, hag e c'houlenne an doueed e aberzhiñ. Gant bennozh an doueed avat e teuas bugale Nefele a-benn da dec'hel. War-lerc'h se e voe fiziet enni an doue Dionysos, bugel Zeus ha Semele, he c'hoar. Pa glevas Hera kement-se e savas droug enni, hag e lakaas Ino hag he gwaz da drelatiñ. Athamas a lazhas e vab Learc'hos, o soñjal e oa ur c'harv ; Ino a daolas Melikertes en ur gaoteriad dour berv, ha goude en em daolas er mor gant korf he mab. Distanet kounnar an doueed neuze e teuas Ino da vezañ unan eus doueezed ar mor, dindan an anv Leukothea (Λευκοθεα / Leukothea, an doueez wenn), gwenn evel liv ar fru. Gallout a rae sioulaat ar mor pa veze gwallamzer. He mab ivez a voe lakaet da zoue, hag adanvet Palaimon (Παλαίμων Palaímon).
En Odysseia Homeros, a ra « Ino-Leukota » anezhi (καλλίσφυρος, "plac'h an daouufern koant, c'hoar da Gadmos, a zo bet maouez hag a gomze yezh an dud hogen bremañ emañ e dour sall ar mor m'he deus bet enor digant daouarn an doueoù". Harp a ro da Odysseüs da vont war ar mor.

## Gant ar Romaned

Heñvelekaet e voe gant ar Romaned ouzh o doueez Matuta, hag he mab ouzh Portunus, doue ar porzhioù.
* Pentheüs, mab Agaue, drailhet gant e vamm (Agaue) hag e voereb Ino. Dremm ruz atikat war golo ul lekanis (bolenn koaven-dremm), war-dro 450-425 BCE (Mirdi al Louvre)
* Ino hag Odysseüs, gant Alessandro Allori

## Levrlennadur

* (en) Dalby, Andrew, The Story of Bacchus, British Museum Press, London, 2005, ISBN 0714122556 (US ISBN 0-89236-742-3) pp. 36-42, 151.
* (en) Burkert, Walter, 1992. The Orientalizing Revolution: Near Eastern Influence on Greek Culture in the Early Archaic Age (Cambridge:Harvard University Press).
* (en) Kerenyi, Karl, 1976. Dionysus: Archetypal Image of Indestructible Life (Princeton: Bollingen).
* (en) Kerenyi, Karl, 1951. The Gods of the Greeks (Thames and Hudson).
# Inosant II

Inosant II Pab an Iliz katolik roman :
| Ganedigezh | Roma |
| Dilennet da bab | 14 a viz C'hwevrer 1130 |
| Tronidigezh | 23 a viz C'hwevrer 1130 |
| Dibenn e baboni | 24 a viz Gwengolo 1143 |
| En e raok | Honorius II |
| War e lerc'h | Selestin II |
| Eneppab | Anacletus II (1130-1138) ha Viktor IV |
| Roll ar bibien : kronologiezh · hervez al lizherenneg ||
| kemmañ |
Inosant II (e latin: Innocentius II), Gregorio Papareschi e anv-tiegezh, ganet e Roma ha marvet d'ar 24 a viz Gwengolo 1143, a oa bet dilennet da bab an Iliz katolik roman d'ar14 a viz C'hwevrer 1130. Bodet en deus eil sened-iliz Lateran e 1139.
# Inosant VI

Inosant VI Pab an Iliz katolik roman :
| Ganedigezh | 1282 Beyssac-en-Corrèze |
| Dilennet da bab | 18 a viz Kerzu 1352 |
| Tronidigezh | 30 a viz Kerzu 1352 |
| Dibenn e baboni | 12 a viz Gwengolo 1362 |
| En e raok | Klemañs VI |
| War e lerc'h | Urban V |
| Roll ar bibien : kronologiezh · hervez al lizherenneg ||
| kemmañ |
Inosant VI (e latin: Innocentius), Étienne Aubert e anv-ganedigezh, ganet e 1282 e Beyssac-en-Corrèze ha marvet d'an 12 a viz Gwengolo 1362, a oa bet dilennet da bab an Iliz katolik roman d'an 18 a viz Kerzu 1352.
# Inosant III

Inosant III Pab an Iliz katolik roman :
| Ganedigezh | 23 a viz Du 1160 Gavignano |
| Dilennet da bab | 8 a viz Genver 1198 |
| Tronidigezh | 22 a viz C'hwevrer 1198 |
| Dibenn e baboni | 16 a viz Gouhere 1216 Perugia |
| En e raok | Selestin III |
| War e lerc'h | Honorius III |
| Roll ar bibien : kronologiezh · hervez al lizherenneg ||
| kemmañ |
Inosant III (e latin: Innocentius III), Lothario dei Conti di Segni e anv-tiegezh, ganet d'an 23 a viz Du 1160 e Gavignano ha marvet d'ar 16 a viz Gouhere 1216 e Perugia, a oa bet dilennet da bab an Iliz katolik roman d'an 8 a viz Genver 1198. Bodet en deus pevare sened-iliz Lateran e 1215.
# Inosant Iañ

Inosant Iañ Pab an Iliz katolik roman :
| Dilennet da bab | 401 |
| Dibenn e baboni | 12 a viz Meurzh 417 |
| En e raok | Anastaz Iañ |
| War e lerc'h | Zosimus |
| Roll ar bibien : kronologiezh · hervez al lizherenneg ||
| kemmañ |
Inosant Iañ (e latin : Innocentius), marvet d'an 12 a viz Meurzh 417, a oa bet dilennet da bab an Iliz katolik roman e 401.
# Inosant IX

Inosant IX Pab an Iliz katolik roman :
| Ganedigezh | 20 a viz Gouhere 1519 Bologna (Stadoù ar Pab) |
| Dilennet da bab | 29 a viz Here 1591 |
| Tronidigezh | 3 a viz Du 1591 |
| Dibenn e baboni | 30 a viz Kerzu 1591 |
| En e raok | Gregor XIV |
| War e lerc'h | Klemañs VIII |
| Roll ar bibien : kronologiezh · hervez al lizherenneg ||
| kemmañ |
Inosant IX (e latin: Innocens IX, en italianeg: Innocenzo IX), Giovanni Antonio Facchinetti e anv-tiegezh, ganet d'an 20 a viz Gouhere 1519 e Bologna (e Stadoù ar Pab d'an ampoent hag en Italia bremañ) ha marvet d'an 30 a viz Kerzu 1591, a oa bet dilennet da bab an Iliz katolik roman d'an 29 a viz Here 1591.
# Inosant VII

Inosant VII Pab an Iliz katolik roman :
| Ganedigezh | 1336 Sulmona |
| Dilennet da bab | 17 a viz Here 1404 |
| Tronidigezh | 11 a viz Du 1404 |
| Dibenn e baboni | 6 a viz Du 1406 |
| En e raok | Bonifas IX |
| War e lerc'h | Gregor XII |
| Eneppab | Benead XIII e Avignon. |
| Roll ar bibien : kronologiezh · hervez al lizherenneg ||
| kemmañ |
Inosant VII (e latin: Inosant VII), Cosimo de' Migliorati e anv-tiegezh, ganet e 1336 e Sulmona ha marvet d'ar 6 a viz Du 1406, a oa bet dilennet da bab an Iliz katolik roman d'ar 17 a viz Here 1404.
# Inosant IV

Inosant IV Pab an Iliz katolik roman :
| Ganedigezh | tro 1180/90 |
| Dilennet da bab | 25 a viz Even 1243 |
| Tronidigezh | 28 a viz Even 1243 |
| Dibenn e baboni | 7 a viz Kerzu 1254 |
| En e raok | Selestin IV |
| War e lerc'h | Aleksandr IV |
| Roll ar bibien : kronologiezh · hervez al lizherenneg ||
| kemmañ |
Inosant IV (e latin: Innocentius IV), Sinibaldo Fieschi dei Conti di Lavagna e anv-tiegezh, ganet tro 1180 ha marvet d'ar 7 a viz Kerzu 1254, a oa bet dilennet da bab an Iliz katolik roman d'ar 25 a viz Even 1243. Bodet en deus kentañ sened-iliz Lyon e 1245.
# Inosant V

Inosant V Pab an Iliz katolik roman :
| Ganedigezh | tro 1225 Champagny |
| Dilennet da bab | 21 a viz Genver 1276 |
| Tronidigezh | 2 a viz C'hwevrer 1276 |
| Dibenn e baboni | 22 a viz Even 1276 Roma |
| En e raok | Gregor X |
| War e lerc'h | Adrian V |
| Roll ar bibien : kronologiezh · hervez al lizherenneg ||
| kemmañ |
Inosant V (e latin: Innocentius V), Pierre de Tarentaise e anv-tiegezh, ganet tro 1225 e Champagny (Savoia) ha marvet d'an 22 a viz Even 1276 e Roma, a oa bet dilennet da bab an Iliz katolik roman d'an 21 a viz Genver 1276.
# Khodadad

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Khodadad zo un anv-lec'h en Iran hag un anv-tiegezh.

## Lec'hioù

Kêriadennoù:
* Khodadad (Hormozgan)
* Khododad (Kerman)
* Khodadad (Zarand)
* Khodadad (Razavi Khorasan)
* Khodadad, pe Keryeh Sheykh Ali Khodadad
* Khodadad, pe Kalateh-ye Khodadad<:

## Tud

* Khodadad Azizi (born 1971), melldroader
* Behzad Khodadad (born 1981), atletour Taekwondo
* Khodadad Mirza Farman Farmaian (1928–2015), politiker
# Khe Sanh

Khe Sanh zo kêr-benn distrig Hướng Hoá e Vietnam, lec'hiet eo 63 km er gornôg da Đông Hà. Brudet eo al lec'h evit bezañ bet tachenn emgann Khe Sanh.

## Istor

Kêriadenn Khe Sanh a zo bet diazezet adal ur blantadeg kafe krouet e 1926 gant an imbourc'her ha naturelour gall Eugène Poilane. Pa grogas gant al labourioù e 1918 ne oa nemet un ti, hini an ijinour a oa karget eus al labourioù en hent trevadennel 9, kentañ hent graet gant mein e Laos.
E 1962, unvezioù ispisial Stadoù-Unanet Amerika a savas eno ur vazenn gant un aerborzh bihan, ar pal a oa evezhiañ ar zonenn nann milourel etre Norzh ha Su Viêt Nam.
Goude ma vije kroget Brezel Vietnam e oa bet savet ur bazenn stourm kalz ledanoc'h evit na oa hini an nerzhioù ispisial. E-kerzh Argadenn an Tết e oa bet eno Emgann Khe Sanh eus an 21 a viz Genver betek an 8 a viz Ebrel 1968 .

## Skeudennoù

* Sell hollek war kêriadenn Khe Sanh
* Gweledva bord an hent e Khe Sanh
* Mirdi ar bazenn milourel stadunanat e Khe Sanh
* Sell war ur c'hreñvlec'h bunker adsavet e Khe Sanh
* Distrujoù karbedoù e mirdi emgann Khe Sanh : penn a-dreñv un UH-1 ha biñs-tro (a seblant bezañ) hini ul Lockheed C-130 Hercules.
* Emgann Khe Sanh, sell adal ar bazenn dindan sez. Un F-4 Phantom II o vombeziñ a weler er foñs.
# Kherson

C'herson (ukraineg : Херсон C'herson) zo ur gêr, ur porzh en Ukraina. Kreizenn melestradurel Oblast C'herson eo. Lec'hiet eo war ribl ar Mor Du hag ar stêr Dnipro, C'herson a zo diazez a-fed greanterezh ar sevel bigi kement hag ar greizenn ekonomikel rannvroel. Poblet e oa gant 279 131 a dud d'an 01/01/2022.
Abaoe Meurzh 2022, kêr C'herson a zo bet dindan beli nerzhioù Rusia goude Aloubadeg Ukraina gant Rusia hag Emgann Kherson.

## Notennoù

* ↑ (uk) UKRSTAT
a vo kavet e Wikimedia Commons.
# Khieu Samphan

E 1931 e voe ganet Khieu Samphan, lesanvet Brother Hem.
Mab ur barner anezhañ, e tapas un dokterelezh war an ekonomiezh e Pariz e 1959.
E Phom Penh e voe distro pa voe graet lu outañ gant poliserien Norodom Sihanouk a lakaas anezhañ da vale e noazh er straedoù (1960).
Mont kuit a reas met distro e voe er gêrbenn e 1975 pa 'z eas lu Pol Pot tre.
Pa yeas Pol Pot kuit e voe lakaet e penn Kampuchea demokratel.
a vo kavet e Wikimedia Commons.
# Khenchela

Khenchela (en arabeg : خنشلة) a zo ur gêr ag Aljeria. Penn Wilaya Khenchela eo.
# Khi (lizherenn)

Eil lizherenn warn-ugent al lizherenneg c’hresianek eo khi χί (Χ, χ) hag a dalvez 600 hervez ar sistem niverenniñ gresianek.
Distaget e vez LFE [kh] e gresianek klasel ha [χ] pe [ç] dirak [e] pe [i] e gresianeg a-vremañ.
Gwechall e veze implijet a-wezhioù e rannyezhoù gresianek zo evit skrivañ ar son [ks] e-lec’h ξ ha diwar an implij-se e savas al lizherenn latin X. Diorroet e oa bet ivez al lizherenn girillek X ([χ] ) diwar al lizherenn c'hresianek-mañ.

## Implijoù all

Implijet e vez al lizherenn vras X evel diverradur anv Jezuz-Krist dre ma klot gant pennlizherenn ar ger gresianek Χριστός “Krist”.

## Gwelet ivez

* Lizherenneg ar gresianeg
* Treuzlizherennadur gresianek
# Khalil Bengherabi

Khalil Bengherabi, bet ganet e 1979 en Aljeria, zo ur meurc'hoarier echedoù aljerian.
2 232 edo e renk Elo e miz Du 2016.
Kemer a reas perzh en Olimpiadoù e 2014 hag e 2016 e skipailh Aljeria.

## Liammoù diavaez

* E fichenn FIDE
* E c'hoari e Chessgames
# Khassimirou Diop

Khassimirou Diop a zo ur c'hoarier mell-droad ganet d'an 28 a viz Kerzu 1986 e Dakar (Senegal).
Stummet en FK Naoned, c'hoari a ra evel un N°10 (reiñ a ra lusk ar c'hoari) gant "e c'hevell" Bocundji Ca e pep rummad yaouank an FK Naoned. Sinet en deus ur c'hevrad a-vicher gant an FK Naoned e miz Even 2006 ha c'hoariet en deus e c'hrogad kentañ e Ligue 1 ar 1' a viz Here 2006 a-enep Sochaux.
* Niverenn : 26
* Uhelder : 1,73m
* Pouez : 70 kg
* Klub : FK Naoned
* Broadelezh : Senegal
* Post : Kreizer (10).
* 1añ krogad e Ligue 1 : FK Naoned -0-2- FC Sochaux (14/10/2006)
* 1añ krogad e Ligue 2 : FK Naoned -2-1- AC Ajaccio (02/11/2007)

## Statistikoù

* 1 c'hrogad e Ligue 1
* 2 grogad e Ligue 2

## A vloaz da vloaz

| Bloavezh | Skipailh | Rummad | Gourdoner |
| 2007/2008 | FK Naoned | Ligue 2/CFA | Michel Der Zakarian |
| 2006/2007 | FK Naoned | Ligue 1/CFA | Serge Le Dizet ha da c'houde Georges Eo |
| 2005/2006 | FK Naoned | CFA | Stéphane Moreau |
| 2004/2005 | FK Naoned | CFA | Stéphane Moreau |
| 2003/2004 | FK Naoned | 18 bloaz/CFA | Samuel Fenillat |
| 2002/2003 | FK Naoned | 16 bloaz/18 bloaz | Franck Maufay ha Serge Le Dizet |
| 2001/2002 | FK Naoned | 16 bloaz | Franck Maufay |
| 2000/2001 | FK Naoned | -15 bloaz | Franck Maufay |
| 1999/2000 | FK Naoned | -13 bloaz | Jean-Claude Baudouin |
# Lucien Bianchi

Lucien Bianchi (1934 Milano-1969 Ar Mañs) a oa ur blenier redadegoù kirri eus Belgia en deus redet e Formulenn 1. Eontr-kozh ar blenier Formulenn 1 Jules Bianchi eo.
# Lucie Bouzigues

Lucie Bouzigues :
| Anv badez | Lucie Bouzigues |
| Deiziad ganedigezh | 16 a viz Mae 1989 |
| Aet da anaon | 30 a viz Even 2015 (26 vloaz) Clichy, Bro C'hall |
| Lec'h ganedigezh | Roazhon, Breizh |
| Bro | Breizh |
| Micherioù | Ambrougerez Kazetennerez |
| kemmañ |
Lucie Bouzigues, ganet e Roazhon d'ar 16 a viz Mae 1989 hag aet da anaon d'ar Meurzh 30 a viz Even 2015 e Clichy d'an oad a 26 vloaz, a oa ur gazetennerez a orin Breton

## Buhez

Lucie Bouzigues a oa ganet e Roazhon d'ar 16 a viz Mae 1989, merc'h da Jean-Paul Bouzigues a oa kazetenner e Kastell-Briant, e Presse Océan ha L’Éclaireur Skoliataet e oa bet e skol bublik Bere (ur c'harter eus Kastell-Briant). C'hoarierez fleüt e skol sonerezh Bere, liseadez e lise Guy-Môquet.

## Buhez vicherel

Bet e oa bet ambrougerez e kastell Kastell-Briant. Krog e oa gant hent ar c'hazetenniñ e miz C'hwevrer 2011 gant ur staj e skridaozerezh Ouest-France. E Roazhon e voe choazet evit bezañ lakaet er bajenn gentañ eus ar gazetenn evit devezh Sant-Valentin, evit skeudenniñ ur pennad a-zivout an dour-tan. Nebeut devezhioù war-lerc'h e voe embannet unan eus he c'hentañ pennadoù er bajenn ziwezhañ.
E 2011 ha 2012, e oa kenskriverez evit ar bannoù « Spécial Avenir » (Dazont dibar) ha « Campus » e Naoned ha, war ar memes-tro e oa kenlabourerez e Radio Prun'.
Goude-se e oa bet stajiadez e skridaozerezh Ouest-France e Sant-Nazer en hañv 2013. Diplomet e oa bet en Institut pratique du journalisme pe IPJ (Brezhoneg: Ensavadur Pleustrek ar c'hazetenniñ) e skol-veur Pariz-Dauphine e 2014.
Aet eo da anaon d'ar Meurzh 30 a viz Even 2015 e Clichy d'an oad a 26 vloaz goude bezañ bet un Avc.

## Notennoù ha daveennoù

* ↑ Ouest-France 2/07/2015 Kastell-Briant. Lucie, 26 vloaz, mailh ar c'hazetenniñ a zo aet da anaon.
* ↑ Ouest-France /07/2015 Kastell-Briant. Marv trumm Lucie Bouzigues kazetennerez e Télé Matin.
# Lucien Fruchaud

Lucien Fruchaud zo bet eskob Sant-Brieg ha Landreger eus ar 17 Gouere 1992 d'an 20 Eost 2010.

## Buhez

Lucien Fruchaud zo ganet d'an 23 Here 1934 e Lavreer-Botorel. Eskob a enor Eskopti Sant-Brieg ha Landreger eo abaoe miz Eost 2010.
Kelennet eo bet evit bezañ beleg e kloerdi bras Naoned. Beleget eo bet d'an 30 Mezheven 1962 evit eskopti Naoned.
Goude bet vikel e Yestinieg e-pad pemp bloaz, eus 1962 da 1967, e voe lakaet en karg ar re yaouank rann bastorel Enorzh eus 1967 da 1969, kent bezañ anvet aluzener an eskopti evit ar Mouvement rural de la jeunesse chrétienne (MRJC) eus 1969 da 1972, ha goude se aluzener rannvroel evit ar c'henstrollad-se betek 1975. Deuet e oa da vezañ aluzener an eskopti evit Chrétiens dans le monde rural (CMR).
Anvet e voe eskob Sant-Brieg ha Landreger d'ar 7 Gouere 1992 gant ar pab Yann-Baol II, ha sakret d'an 19 Gwengolo ar bloaz-se.
D'an 13 Gouere 1997 en doa lidet Sakramant an Aoter evit 100vet deiz-ha-bloaz iliz abbati Sant-Magloar Lehon, hag hervez ar pezh a vez kontet, en dije benniget an ograoù nevez.
Hervez lezenn an Iliz, roet en doa e zilez d'ar pab d'an 23 Here 2009, deiz e 75 vloaz. Dalc'het en doa gant e garg eskob betek an 20 Eost 2010.
Goude bet dilezet e garg eskob en deus adkemeret e labour stummer e kloerdi bras Sant-Yann Naoned, e eskopti kentañ,
Denis Moutel zo deuet war e lerc'h war gador eskob Sant-Brieg ha Landreger.
# Lucien

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lucien zo un anv-badez gallek hag a zeu eus an anv italianek Luciano. Lucienne eo ar stumm benel.

## Tud

* Lucien Bonaparte, anv gallekaet Luciano Buonaparte,
* Lucien Lechat (1891-1915), korporal breizhat fuzuilhet.

### En arzoù

* Lucien Jonas (1880-1947), livour gall,
* Lucien Rebatet (1903-1972), romantour ha faskour gall,
* Lucien Ginsburg (1928-1991), lesanvet Serge Gainsbourg, kaner gallek,
* Lucien Pouëdras (g. e 1937), livour breizhat.

### Er sport

* Lucien Mazan pe Petit-Breton, marc'hhouarner breizhat, trec'h en Tour de France,
* Lucien Van Impe, marc'hhouarner belgiat, trec'h en Tour de France,
* Lucien Aimar, marc'hhouarner gall, trec'h en Tour de France,
* Lucien Rault (g. e 1936), atleter breizhat.

## Lennegezh

* Lucien Leuwen, romant gant Stendhal.

## Gwelout ivez

* Lukian
* Lucian
* Luc
# Lucien Laurent

Lucien Laurent, bet ganet d'an 10 a viz Kerzu 1907 e Saint-Maur-des-Fossés (Val-de-Marne a-vremañ) hag aet da Anaon d'an 11 a viz Ebrel 2005 e Besançon (Doubs), a oa ur melldroader etrebroadel gall.
Goude bezañ kroget e vicher evel amatour er c'hleuboù KA Pariz (1921-1930) ha FK Sochaux (1930-1932) e tibabas mont da c'hoarier a vicher :
* 1932-1933 : Kleub gall,
* 1933-1934 : KA Pariz,
* 1934-1935 : FK Mülhausen,
* 1935-1936 : FK Sochaux,
* 1936-1937 : Stade Rennais UC (daou grogad ha tregont, unnek pal),
* 1937-1939 : RK Straßburg (eizh krogad warn-ugent, pevar fal),
* 1943-1946 : RCFC Besançon, e-lec'h ma voe gourdoner war un dro, kement-mañ betek 1950.
Evitañ da vezañ amatour d'ar mare-se c'hoazh, galvet e voe gant an dibaberien (Gaston Barreau, Jean Rigal, Maurice Delanche ha Jacques Caudron) da c'hoari gant skipailh Bro-C'hall a-benn ur c'hrogad a vignoniezh hag a voe kollet 2-0 ouzh hini Portugal (e Porto, d'ar Sul 23 a viz C'hwevrer 1930). Nav c'hrogad all en devoa kemeret perzh enne, daou anezhe e-kerzh Kib vell-droad ar bed 1930 a oa bet dalc'het en Uruguay (adalek an drizek betek an 30 a viz Gouere 1930) :
* 13 a viz Ebrel 1930, krogad a vignoniezh ouzh skipailh Belgia, 1-6, Stad Colombes,
* 13 a viz Gouere 1930, sellet izeloc'hik,
* 15 a viz Gouere 1930, krogad Kib ar Bed ouzh skipailh Arc'hantina, 0-1, en Estadio Gran Parque Central Montevideo,
* 15 a viz Meurzh 1931, krogad a vignoniezh ouzh skipailh Alamagn, 1-0, Stad Colombes,
* 14 a viz Mae 1931, krogad a vignoniezh ouzh skipailh Bro-Saoz, 5-2, Stad Colombes,
* 29 a viz Du 1931, krogad a vignoniezh ouzh skipailh An Izelvroioù, 3-4, Stad Colombes,
* 20 a viz Meurzh 1932, krogad a vignoniezh ouzh skipailh Suis, 3-3, Stadion Neufeld (Bern),
* 10 a viz Ebrel 1932, krogad a vignoniezh ouzh skipailh Italia, 1-2, Stad Colombes,
* 19 a viz Mae 1935, krogad a vignoniezh ouzh skipailh Hungaria, 2-0, Stad Colombes.
Chomet e oa brudet-kaer o vezañ ma oa gantañ e oa bet plantet kentañ pal kentañ Kib vell-droad ar bed : kement-mañ a c'hoarvezas d'an 13 a viz Gouere 1930 en Estadio de los Pocitos Montevideo (Uruguay), da-geñver ar c'hrogad a voe gounezet (4-1) gant skipailh Bro-C'hall ouzh hini Mec'hiko.